陸瓚

陸瓚（），字邦器，號思菴，浙江衢州府龍游縣人，民籍，明朝政治人物。

 生平 
嘉靖三十一年（1552年）壬子科浙江鄉試第四十三名舉人。嘉靖三十二年（1553年）聯捷癸丑科二甲第七名進士。刑部观政，授工部营缮司主事，丁忧。起复补本部，升虞衡司员外、屯田司郎中，嘉靖四十一年授广东雷州府知府，在官三年，不攜家屬，离去時行李蕭然。郡北十五里有泉清冽，人以比之，立碑其側號曰「陸公泉」。轉山東按察副使，巡視海道萊州。隆慶二年（1568年）九月，遷四川布政司右參政。年四十即乞歸，居鄉三十餘年《龙游县志》卷十八：陆瓒，字邦器，号思庵，嘉靖三十二年进士。时陆炳掌锦衣事，权侔宰辅，瓒计偕至京不为折节，炳衔之。及廷对已得鼎甲，陆炳蘖其短于严嵩，遂易置二甲，授工部营缮司主事。督工大内，以指掌算诀查核匠役工值，锱铢不爽，岁所节省以万计。升虞衡司员外郎，丁父忧，服阕转营缮司，迁屯田郎中。嘉靖四十一年授雷州府知府，宽简临民，尤励苦节。时当入觐，故事有夫马供亿，一切罢去，及所余赎锾皆蠲除之。在官三年，不携家属，去之日行李萧然。郡北十五里有泉清冽，人以比之，立碑其侧号曰“陆公泉”。转山东按察副使，巡视海道莱州。隆庆二年，迁四川布政司参政，所至附循惠爱，民怀其德。年四十即乞归，居乡三十余年，为人长厚恬淡，无贵显容，乡评重之。。

 家族 
曾祖陸孔彰；祖父陸孟良；父陸樓，封主事；母徐氏。重慶下。兄陸球、陸璿、陸琣、陸佐（工部郎中）、陸堪、陸璣。

参考文献

Z
Category:龙游人
Category:嘉靖三十一年壬子科浙江鄉試舉人
Category:明朝刑部觀政
Category:明朝工部主事
Category:明朝工部員外郎
Category:明朝工部郎中
Category:明朝雷州府知府
Category:明朝山東按察司副使
Category:明朝四川布政使司參政